Den Vest-Sjællandske Avis, 1841-07-05
Haandværkernes Fest. J Fredags Aftes fandt dette Optog, hvortil vor Generation neppe har oplevet noget Lignende, Sted, begunstiget af det skjønneste Veir. Henimod Kl. 7 satte Processionen sig Gang, og det uendelig lange Optog, der bestod af henved 1000 Personer, udfoldede sine mylrende Rækker fra Exerceerpladsen ved Rosenborg Slot, trak ned af Gothersgaden, over Kongens Nytorv, ad Holmens Canal, og over Holmens Bro ind paa Slotspladsen, hvor Toget opstillede sig i en stor Halvcirkel, der atter bestod af flere Ringe med aabne Skillerum. Foran hver af Processionens for Hoved afdelinger gik Musikcorpser, der ved Ankomsten paa Slotspladsen forenede sig og dannede Centrum. Ethvert Laug havde een eller flere Faner, for største Delen nye, og alle rigt og smagfuldt decorerede. Foruden Fanerne bare de forskjellige Laug smukke Emblemer og Jnsignier, bevarede fra ældre Tider, Sølv lader og Pokaler, Blomster=Guirlander og Bouqvetter, ofv. Da endelig den hele Procession var ankommen paa Slotspladsen, da Musikken forstummede og en Pause opstod, frembød Toget et af de imposanteste Syn vi længe have været Vidne til paa Midten af Pladsen den store Halvbue, hvis rige Faner, udfoldede af en sagte Luftning, spillede i Solskinnet med deres mange og glimrende Farver, rundt omkring Processionen den mylrende Menneskehob, der i tætte Klynger fyldte Pladsen, og i Baggrunden Husene tæt besatte med festligtklædte Tilskuere. Efterat Melodien "Kong Christian stod ved høien Mast var af de forsamlede Musici og Hoboister afspillet, begav den valgte Deputation, bestaaende af de Herrer Tobaksfabriqueur Bonnesen, Skræddermester Nielsen, Theatermaler Lund, Hattefabriqueur C. Petersen, Snedkermester A. Andersen, Muurmester Ewert, Tømmermester Balslew, Bogbindermester Andersen, og Sadelmagermester Mønnich, sig op til Slottet, for at complimentere det høie Brudepar og Deres Majestæter i Anledning af den høie Formæling, og udbede sig Tilladelse til at afsynge den i Anledning af Festen forfattede Sang. Hs. Majestæt besvarede Deputationens Yttringer i de huldrigste Udtryk, og idet Allerhøistsamme beklagede sin Upasselighed, hvorved han forhindredes fra at fremstille sig for de forsamlede Kunstnere og Haandværkere, bad han Deputationen overbringe hele Forsamlingen sin Hilsen og at takke den for dette Beviis paa Hengivenhed, der vilde leve i varig Erindring hos Hs. Majestæt og Hans Familie. Efterat Deputationen atter var kommen ned paa Pladsen, blev en af Snedkermester Lassenius Kramp forfattet Sang afsungen, under hvilken Hs. Majestæt Dronningen og Deres Kongelige Høiheder Kronprindsen og Kronprindsessen vare fremtraadte paa Slottets Altan. Da det sidste Vers af denne Sang var afsunget (paa Melodien: Danmark delig Vang og Vænge), udbragtes et tredobbelt Hurra for de Nyformælede og Deres Majestæter, der fra Altanen besvaredes med venlige Hilsener fra Kongefamilien. Toget brød derpaa op og defilerede over Slotspladsen, Høibro, Høibroplads, Kjøbmagergade og Landemærket tilbage til Exerceerhuset, hvorfra det i flere Afdelinger under klingende Spil begav sig, hvert Laug til sit Herberg, og der med Dands og Musik sluttede den skjønne Fest. De Laug, der ved dette store Fanetog repræsenteredes, vare efter den Orden, hvori de ifølge Lodtrækning fulgte efter hinanden, følgende: Skorsteensfeier, Garvere Stolemagere, Gjørtlere og Sværdfegere, Uhrmagere, Snedkere, Naalemagere, Skomagere, Bogbindere, Tobakspindere, Blikkenslagere, Blytækkere, Forgyldere, Glarmestere, Strømpevævere, Bundt agere, Kandestøbere, Kurvemagere, Grov- og Klein mede, Bagere, Nagelsmede, Tormagere, Hjul- og Karetmagere, Seil, Flag- og Compasmagere, Bødkere, Rebslagere, Parykmagere, Sadelmagere, Malere(hvortil sluttede sig Kunstnere og musikalske Jnstrumentmagere), Bogtrykkere, Tømmere, Murere, Gipsere og Steenhuggere, Hattemagere, Knapmagere, Slagtere, Kammagere, Børstenbindere, Linnedvævere, Skræddere, Handskemagere, Møllere, Dreiere og Possementmagere. – Jblandt de forskjellige Grupper toge sig især Murernes og Tømrernes lange Rækker smukt ud med de store gule Skjødskind, og den lille TropKurvemagere, der alle bare graae Straahatte og havde smukke Blomsterbouquetter i Haanden. Men hvad der især udmærkede den hele Procession, var den beundringsværdige Orden og Anstand, hvormed den bevægede sig henad og tilbage igjennem de bølgende Menneskemasser; den skjønne holdning, hvormed Toget skred frem, og den fuldkomne, uforstyrrede Orden, hvormed disse Tusinder passerede igjennem de lange Gader og over Broen, var vistnok i høieste Grad mærkværdig, og vidner om den Dannelse og gode Takt, som i vort lykkelige Fædreland findes i Haandværksstanden. (Dagen.) Lehmanns Sag. J Onsdags Aftes foretoges denne Sag i den samlede Communalbestyrelse, Overpræsident Kjerulff, Conferentsraad Schaffer og Bankdirecteur Haagen udtalte sig mod Lehmanns Habilitet til at vedblive sin Function som Borgerrepræsentant, hvrimod kun Etatsr. Hvidt og Mag. Mon rad yttrede sig i den modsatte Retning. Efterat man derpaa var skredet til Stemmegivning, voterede af Borgerrepræsentanterne 26 for, 2 mod Lehmanns Habilitet, hvorimod af Magistraten kun 3 voterede for hans Habilitet, nemlig Etatsraad Mundt og Raadmændene Hansen og Professor David, dog uden at nogen af disse 3 Mænd, hvad der dog havde været ønskeligere, fandt Anledning til at begrunde sin Mening. Da saaledes Meningsnlighed har viist sig mellem Magistraten og Borgerrepræsentanterne, vil Sagens endelige Afgjørelse efter Communalanordningen tilfalde Cancelliet. (Dagen.)¬